 Madaxweyne ku xigeenkii hore ee Somaliland mar uu ka hadlaayey maceeshada ayaa yidhi Ugu horeyn waan soo dhaweeynayaa qorshaha ah in dalka wax laga soo saaro, ta kale Dawladda waxaan ku boorinayaa inay awood dheeraad ah siiso sidii baddaha wax loogala soo bixi lahaa, waa meesha aynu mustaqbalka ku badbaadayno, xagga nololeed iyo kobcinta dhaqaalaheena, lacagtii adkayd ee xoolaha nolol inaga soo gali jirtayna bedel bay u noqonaysaa, ta kale waxaan soo jeedin lahaa in lala yimaado qorshe aynu xal ugu helno abaaraha soo noqnoqda, in badan oo horena waan ka hadlay, ee waa in la keena qorshe lagu joojinayo biyaha roobka ee badda gala, si aynu u helno biyo kayd ah oo aynu ka faaiidaysano, ta kale waa in Gobol kasta oo Somaliland ah laga qodaa dhaam, si dhaamkaasina aynu uga faaiidaysano. 